OpenLLM-France/wikimedia huggingface dataset:
# Bambino!

* Per a altres significats, vegeu «Bambino (desambiguació)».
live film
Bambino! (バンビーノ!, Banbiino!, lit. Baby) és un manga sobre el món de la cuina escrit i il·lustrat per Tetsuji Sekiya. El manga fou serialitzat a la revista seinen Big Comic Spirits de Shogakukan (dirigida a homes d'avançada edat). A febrer del 2009, Shogakukan ha publicat 14 volums del manga. Rebé en el 2008 el Shogakukan Manga Award per manga seinen/general juntament amb el Kurosagi de Takeshi Natsuhara i de Kuromaru.
NTV emeté una sèrie de televisió en imatge real del 18 d'abril de 2007 a 27 de juny del 2007. Fou emesa en els Estats Units, Canadà, i Puerto Rico per TV Japan, un afiliat de NHK, de gener a març del 2008.

## Referències

* ↑ «Cooking Manga You'll Want to Read» (en anglès americà), 10-04-2014. [Consulta: 22 juny 2021].

## Vegeu també

* Manga culinari
# Phrynobatrachus parkeri

Phrynobatrachus parkeri és una espècie de granota que viu a la República Democràtica del Congo i, possiblement també, a la República del Congo i Sudan.

## Referències

* Pickersgill, M. 2004. Phrynobatrachus parkeri. Llista Vermella d'Espècies Amenaçades de la UICN 2006. Consulta: 18 de gener de 2008.
# Canavesita

La canavesita és un mineral de la classe dels borats. Va rebre el seu nom l'any 1978 per Giovanni Ferraris, Marinella Franchini-Angela i Paolo Orlandini per la seva localitat tipus, el túnel de Vola Gera, al districte Canavese, Torí, Itàlia.

## Característiques

La canavesita és un borat de fórmula química Mg₂(HBO₃)(CO₃)·5H₂O. Va ser aprovada com a espècie vàlida per l'Associació Mineralògica Internacional l'any 1977. Cristal·litza en el sistema monoclínic. Es troba en forma fibrosa [010], amb cristalls pseudohexagonals aplanats, de fins a 3 mm, típicament en agregats en forma de roseta.
Segons la classificació de Nickel-Strunz, la canavesita pertany a «06.H - Borats sense classificar», juntament amb els següents minerals: braitschita-(Ce), ekaterinita i qilianshanita.

## Formació i jaciments

És un mineral secundari poc freqüent que es troba a la intempèrie en skarns de ludwigita-magnetita, minerals amb els que acostuma a trobar-se associada. Va ser descoberta l'any 1977 a la mina Brosso, a Cálea, Léssolo (Província de Torí, Piemont, Itàlia). També ha estat descrita a la mina Sterling, a Sterling Hill (Nova Jersey, Estats Units).

## Referències

* ↑ «Canavesite» (en anglès). Mindat. [Consulta: 25 juny 2016].
* 1 2 «Canavesite» (en anglès). Handbook of Mineralogy. [Consulta: 25 juny 2016].
# Podostemàcies

Podostemaceae és una família de plantes amb flors. Conté uns 50 gèneres i unes 250 espècies. Són herbàcies aquàtiques.
Les Podostemaceae s'adhereixen a superfícies dures, generalment les roques, en els ràpids o els salts d'aigua dels rius. Viuen principalment en zones tropicals i subtropicals de tot el món. En els llocs on durant l'estació seca s'assequen les superfícies d'aigua on viuen, aleshores viuen sobre la terra seca i floreixen. L'anatomia de la seva rel està especialitzada per a enganxar-se a les roques i el detall de l'estructura de les rels serveix per a classificar-les.
Les Podostemaceae estan relacionades amb les famílies Clusiaceae i Hypericaceae i Bonnetiaceae.

## Gèneres

* Angolaea
* Apinagia
* Butumia
* Castelnavia
* Ceratolacis
* Cipoia
* Cladopus
* Dalzellia
* Devillea
* Dicraeanthus
* Dicraeia
* Diplobryum
* Djinga
* Endocaulos
* Farmeria
* Griffithella
* Heterotristicha
* Hydrobryum
* Indotristicha
* Jenmaniella
* Ledermanniella
* Leiothylax
* Letestuella
* Lonchostephus
* Lophogyne
* Macarenia
* Macropodiella
* Malaccotristicha
* Marathrum
* Mniopsis
* Monostylis
* Mourera
* Oserya
* Paleodicraeia
* Podostemum
* Pohliella
* Polypleurella
* Polypleurum
* Rhyncholacis
* Saxicolella
* Sphaerothylax
* Stonesia
* Thelethylax
* Torrenticola
* Tristicha
* Tulasneantha
* Weddellina
* Wettsteiniola
* Willisia
* Winklerella
* Zehnderia

### Desplaçades a altres gèneres

* Hydrostachys de Madagascar.

## Referències

* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, 161, 2, 2009, pàg. 105–121. DOI: 10.1111/j.1095-8339.2009.00996.x [Consulta: 6 juliol 2013].
* ↑ «Podostemales». Encyclopædia Britannica Online.
* ↑ Satoshi Koi, Rieko Fujinami, Namiko Kubo, Ikue Tsukamoto, Rie Inagawa, Ryoko Imaichi and Masahiro Kato «Comparative anatomy of root meristem and root cap in some species of Podostemaceae and the evolution of root dorsiventrality». American Journal of Botany, 93, 5, 2006, pàg. 682–692. DOI: 10.3732/ajb.93.5.682. PMID: 21642132.
* ↑ Gustafsson, Mats H. G. «Phylogeny of Clusiaceae Based on rbcL sequences». International Journal of Plant Sciences, 163, 6, 2002, pàg. 1045. DOI: 10.1086/342521. JSTOR: 3080291.
* ↑ «Malpighiales». Angiosperm Phylogeny Website.
# Dievs, svētī Latviju!

Dievs, svētī Latviju! (Déu beneeixi Letònia) és l'himne nacional de Letònia. Lletra i música de Kārlis Baumanis (Baumaņu Kārlis, 1834-1904).

## Composició

La música i la lletra van ser creades el 1873 per Kārlis Baumanis, un mestre que va formar part d'un moviment de joves nacionalistes letons. S'ha especulat que Baumanis podria haver pres part de la lletra d'una cançó popular que es cantava en sintonitzar el Déu salvi a la Reina, modificada per ells i posant la música seva. Cal destacar que les lletres originals de Baumanis eren diferents de les modernes. A la versió antiga s'utilitza el terme "Bàltic" com a sinònims de "Letònia" i "els letons", de manera que "Letònia" només es mencionava al començament de la primera estrofa. Temps després, el terme "Letònia" va ser eliminat i reemplaçat pel de "països bàltics" per evitar així la prohibició de la cançó. Això va portar la idea errònia que el terme "Letònia" no formava part de la cançó quan el 1920 va ser escollit com l'himne nacional. Quan es va adoptar de manera oficial, la paraula "Bàltic" va ser substituïda pel terme "Letònia".
Lletra en letó
Dievs, svētī Latviju,
Mūs' dārgo tēviju,
Svētī jel Latviju,
Ak, svētī jel to!(repetir)
Kur latvju meitas zied, Kur latvju dēli dzied, Laid mums tur laimē diet, Mūs' Latvijā! (repetir)
Traducció en català
Que Déu beneeixi Letònia, La nostra estimada pàtria, Et supliquem que beneïu Letònia, Oh, et supliquem que la beneïu!
Que Déu beneeixi on canten, les filles de Letònia, els fills de Letònia. Que ens balli la felicitat, aquí a la nostra Letònia!
# Erste Bank Open 2014

El Torneig de Viena 2014, oficialment conegut com a Erste Bank Open 2014, és un esdeveniment de tennis disputat sobre pista dura que pertany a les sèries 250 de l'ATP. La 40a edició del torneig es va celebrar entre l'11 i el 19 d'octubre del 2014 al Wiener Stadthalle de Viena, Àustria.
El tennista escocès Andy Murray va guanyar el segon títol de l'any.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1/WC | D. Ferrer | 7 | 6 | |
| | T. Kamke | 5 | 1 | | 1/WC | D. Ferrer | 7 | 6 | |
| PR | J. Melzer | 4 | 6¹ | | 6 | I. Karlović | 6⁵ | 4 | |
| 6 | I. Karlović | 6 | 7 | | | | | | | 1/WC | D. Ferrer | 6 | 2 | 7 |
| 4 | P. Kohlschreiber | 3 | 6 | 6 | | | | | | 4 | P. Kohlschreiber | 3 | 6 | 6$^3$ |
| | C. Berlocq | 6 | 1 | 4 | 4 | P. Kohlschreiber | 6 | 7 | | | | | | |
| | B. Becker | 6 | 6 | | | B. Becker | 4 | 6$^3$ | | | | | | |
| | R. Haase | 3 | 3 | | | | | | | | | | | | 1/WC | D. Ferrer | 7 | 2 | 5 |
| 5 | L. Rosol | 3 | 2 | | | | | | | | | | | | 2/WC | A. Murray | 5 | 6 | 7 |
| Q | V. Troicki | 6 | 6 | | Q | V. Troicki | 7 | 6² | 6 | | | | | |
| | T. Bellucci | 6⁹ | 6 | 6 | | T. Bellucci | 6$^4$ | 7 | 2 | | | | | |
| 3 | F. López | 7 | 1 | 4 | | | | | | Q | V. Troicki | 4 | 3 | |
| | J-L. Struff | 7 | 2 | 7 | | | | | | 2/WC | A. Murray | 6 | 6 | |
| | S. Stakhovski | 6⁶ | 6 | 6$^3$ | | J-L. Struff | 2 | 5 | | | | | | |
| | V. Pospisil | 4 | 4 | | 2/WC | A. Murray | 6 | 7 | |
| 2/WC | A. Murray | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| WC | Jürgen Melzer Philipp Petzschner | 6 | 6 | |
| | Mate Pavić André Sá | 4 | 2 | | WC | Jürgen Melzer Philipp Petzschner | 6 | 7 | |
| 4 | Santiago González Lukáš Rosol | 7 | 6 | | 4 | Santiago González Lukáš Rosol | 2 | 5 | |
| | Guillermo García López Philipp Oswald | 6$^4$ | 4 | | | | | | | WC | Jürgen Melzer Philipp Petzschner | 7 | 4 | [10] |
| | Christopher Kas Philipp Kohlschreiber | 6 | 2 | [8] | | | | | | | Andre Begemann Julian Knowle | 6⁶ | 6 | [7] |
| 3 | Marin Draganja Florin Mergea | 3 | 6 | [10] | 3 | Marin Draganja Florin Mergea | 6 | 6⁵ | [9] |
| | Andre Begemann Julian Knowle | 6 | 7 | | | Andre Begemann Julian Knowle | 1 | 7 | [11] |
| 2 | Mariusz Fyrstenberg David Marrero | 2 | 5 | | | | | | |

## Enllaços externs

* Web oficial (alemany) (anglès)
* Quadre individual masculí PDF
* Quadre dobles masculins PDF
Viena :
1974
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023 :
ATP World Tour 2014
< 2013
2015 > :
ATP World Tour Finals, Londres :
# Thurmont

Thurmont és una població dels Estats Units a l'estat de Maryland. Segons el cens del 2000 tenia 5.588 habitants.

## Demografia

Segons el cens del 2000, Thurmont tenia 5.588 habitants, 2.119 habitatges, i 1.568 famílies. La densitat de població era de 726,4 habitants per km².
Dels 2.119 habitatges en un 39,8% hi vivien nens de menys de 18 anys, en un 60,9% hi vivien parelles casades, en un 9,1% dones solteres, i en un 26% no eren unitats familiars. En el 20,8% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,4% tenia menys de 18 anys, un 6,6% entre 18 i 24, un 34,7% entre 25 i 44, un 20% de 45 a 60 i un 10,3% 65 anys o més.
L'edat mediana era de 34 anys. Per cada 100 dones de 18 o més anys hi havia 93,2 homes.
La renda mediana per habitatge era de 49.530 $ i la renda mediana per família de 56.138 $. Els homes tenien una renda mediana de 37.804 $ mentre que les dones 27.266 $. La renda per capita de la població era de 20.474 $. Entorn del 4% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thurmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Thurmont». American Fact Finder. Oficina del Cens dels Estats Units, 12-01-2010.
# Ramón Astudillo

Ramón Astudillo fou un futbolista argentí que va formar part de l'equip argentí a la Copa del Món de 1934 però no disputà cap partit.

## Referències

* ↑ «1934 FIFA World Cup Italy». Arxivat de l'original el 2011-09-19. [Consulta: 27 febrer 2018].
* ↑ «FIFA profile». Arxivat de l'original el 2014-04-11. [Consulta: 27 febrer 2018].
# Bambosoda

Les bambusodes (Bambosodae) són una supertribu de les de les bambusòidies.

## Tribus i genères

* Tribu bambúsia
    Aquesta tribu comprèn els bambús pròpiament dits, amb canyes llenyoses molt dures. Hi ha 93 gèneres, distribuïts en diverses subtribus:
   * Subtribu Artrostilidina
       Comprèn 13 gèneres: Actinocladum, Alvimia, Apoclada, Arthrostylidium, Athroostachys, Atractantha, Aulonemia (Matudacalamus), Colanthelia, Elytrostachys, Glaziophyton, Merostachys, Myriocladus, Rhipidocladum.
   * Subtribu Arundinarina
       Comprèn 17 gèneres: Acidosasa, Ampelocalamus, Arundinaria, Borinda, Chimonocalamus, Drepanostachyum,Himalayacalamus, Fargesia, Ferrocalamus, Gaoligongshania, Gelidocalamus, Indocalamus, Oligostachyum, Pseudosasa, Sasa, Thamnocalamus, Yushania.
   * Subtribu Bambusina
       Comprèn 10 gèneres: Bambusa (Dendrocalamopsis), Bonia (Monocladus), Dendrocalamus (Klemachloa, Oreobambos, Oxynanthera or Sinocalamus), Dinochloa, Gigantochloa, Holttumochloa, Kinabaluchloa (Maclurochloa, Soejatmia), Melocalamus, Sphaerobambos, Thyrsostachys.
   * Subtribu Chusqueina
       Comprèn 1 gènere: Chusquea.
   * Subtribu Guaduina
       Comprèn 5 gèneres: Criciuma, Eremocaulon, Guadua, Olmeca, Otatea.
   * Subtribu Melocannina
       Comprèn 9 gèneres: Cephalostachyum, Davidsea, Leptocanna, Melocanna, Neohouzeaua, Ochlandra, Pseudostachyum, Schizostachyum, Teinostachyum.
   * Subtribu Nastina
       Comprèn 6 gèneres: Decaryochloa, Greslania, Hickelia, Hitchcockella, Nastus, Perrierbambus.
   * Subtribu Racemobambodina
       Comprèn un gènere: Racemobambos (Neomicrocalamus, Vietnamosasa)
   * Subtribu Shibataeina
       Comprèn 9 gèneres: Chimonobambusa, Hibanobambusa, Indosasa, Phyllostachys, Qiongzhuea, Semiarundinaria (Brachystachyum), Shibataea, Sinobambusa, Temburongia (incertae sedis).
* Tribu Guaduellia
    Hi ha un gènere: Guaduella.
* Tribu Puelia
    Hi ha un gènere: Puelia.
# Phrynobatrachus parvulus

Phrynobatrachus parvulus és una espècie de granota que viu a Angola, Botswana, República Democràtica del Congo, Malawi, Tanzània, Uganda, Zàmbia, Zimbàbue i, possiblement també, a Moçambic i Namíbia.

## Referències

* Pickersgill, M., Channing, A. & Vonesh, J. 2004. Phrynobatrachus parvulus. Llista Vermella d'Espècies Amenaçades de la UICN 2006. Consulta: 18 de gener de 2008.
# Canavanina

La canavanina L-(+)-(S)- és un aminoàcid que no és una proteïna que es troba en certes espècies de plantes de la família lleguminosa. La seva estructura està emparentada amb la de l'aminoàcid arginina L- que tampoc és una proteïna. La canavanina s'acumula principalment a les llavors i és a la vegada una defensa contra els herbívors i una font vital de nitrogen per l'embrió en creixement. La canavanina és perjudicial per als organismes que se la mengen però alguns animals s'hi han fet tolerants. Les llavors de la planta Dioclea megacarpa contenen gran quantitat de canavanina. L'escarabat Caryedes brasiliensis la tolera i a més la fa servir de font de nitrogen.

## Bibliografia

* Rosenthal, Gerald A. 1986. Biochemical insight into insecticidal properties of L-Canavanine, a higher plant protective allelochemical. Journal of Chemical Ecology, Volume 12, Number 5 : 1145 - 1156 doi:10.1007/BF01639001

## Referències

* ↑ Rosenthal, Gerald A.; Hughes, Charlie G.; Janzen, Daniel H. «L-Canavanine, a Dietary Nitrogen Source for the Seed Predator Caryedes brasiliensis (Bruchidae)» (en anglès). Science, 217, 4557, 23-07-1982, pàg. 353–355. DOI: 10.1126/science.217.4557.353. ISSN: 0036-8075. PMID: 17791516.

## Enllaços externs

* Specificity in protein biosynthesis
# James Fox

James Fox OBE (19 de maig del 1939, Londres, Regne Unit) és un actor britànic. És fill d'un agent teatral (Robin Fox) i de l'actriu Angela Worthington. Gran part de la seva família, germans (Edward Fox), cunyats i fins i tot els seus fills i nets són actors o cineastes. El seu nom real és William Fox i és membre de l'Orde de l'Imperi Britànic.

## Biografia

La seva primera aparició com a actor fou el 1950 a la pel·lícula The Miniver Story. Altres aparicions en aquesta època foren sota el nom de William Fox. Durant els anys '60 es guanyà el reconeixement de la crítica i va obtenir certa fama, car fou considerat com una estrella emergent. Els seus papers a pel·lícules com The Servant (1963), Those Magnificent Men in Their Flying Machines (1965), King Rat (1965), Millie, una noia moderna (1967), Isadora (1968) i Performance (1970) (en la que hi actuà juntament amb Mick Jagger), i la seva relació amb l'actriu Sarah Miles van convertir-lo en una personalitat mediàtica.
Després de treballar en la pel·lícula Performance i després de la mort del seu pare, deixà la seva carrera d'actor, fent-se predicador evangèlic. Durant aquesta època l'única pel·lícula en la que va intervenir fou No Longer Alone (1978), la història d'una dona suïcida que és salvada per la seva fe cristiana.
Després de gairebé 10 anys d'absència, tornà a la primera plana del cinema gradualment, apareixent al film A Passage to India (1984).

## Filmografia

* The Miniver Story (1950)
* The Magnet (1950)
* One Wild Oat (1951)
* The Loneliness of the Long Distance Runner (1962)
* The Servant (1963)
* King Rat (1965)
* Those Magnificent Men in Their Flying Machines (1965)
* La caça de l'home (The Chase) (1966)
* Millie, una noia moderna (1967)
* Duffy (1968)
* Performance (1970)
* Greystoke: The Legend of Tarzan, Lord of the Apes (1984)
* A Passage to India (1984)
* Els principiants (Absolute Beginners) (1986)
* The Whistle Blower
* The Mighty Quinn (1989)
* The Russia House (1990)
* Patriot Games (1992)
* The Remains of the Day (1993)
* Heart of Darkness (1994)
* Gulliver's Travels (1996)
* Anna Karenina (1997)
* Jinnah (1998)
* Mickey Blue Eyes (1999)
* Up at the Villa (2000)
* Sexy Beast (2000)
* La copa daurada (2000)
* The Lost World (2001)
* Cambridge Spies (2003)
* The Prince and Me (2004)
* Death on the Nile (2004)
* Colditz (2005)
* Charlie and the Chocolate Factory (2005)
* Mister Lonely (2007)
* Sherlock Holmes (2009)
* Margaret (2009)
* The Great Train Robbery (2013); sèrie de televisió

## Enllaços externs

* Screenonline: James Fox
# Thurnia

Thurnia és un gènere botànic de plantes de flors pertanyent a la família Thurniaceae que consisteix en tres espècies.

## Espècies seleccionades

* Thurnia jenmani
* Thurnia polycephala
* Thurnia sphaerocephala
# Coccidioides

Coccidioides és un gènere de fongs ascomicets dimòrfics, causa de la malaltia de la coccidioidomicosi, també coneguda com la febre de la vall de San Joaquín, que és una malaltia infecciosa confinada a l'hemisferi occidental i endèmica als deserts americans. L'hoste adquireix la malaltia via inhalació respiratòria de les espores del fong. Els agents causals se la malaltia són les espècies Coccidioides immitis i Coccidioides posadasii.
Als Estats Units les zones endèmiques més importants són el sud de Califòrnia i el sud d'Arizona, i a Mèxic, els estats de Sonora, Nuevo Leon, Coahuila ion es troba en el sòl.

## Referències

* ↑ Baptista-Rosas, Riquelme M, Hinojosa A. Ecological niche modeling of Coccidioides spp. in Western North American deserts. Ann N Y Acad Sci. 2007;1111:35-46.
# Sue Hendrickson

Susan «Sue» Hendrickson (Chicago, 2 de desembre de 1949) és una paleontòloga i arqueòloga estatunidenca, coneguda pel descobriment del fòssil més gran i complet mai trobat de Tyrannosaurus rex.

## Biografia

Va néixer a Chicago, Illinois, el 2 de desembre de 1949, però va créixer en Munster, Indiana. A causa de l'avorriment que li produïen els estudis va abandonar aquests a l'edat de disset anys. Va començar a dedicar-se professionalment al submarinisme l'any 1971, realitzant, entre altres coses, treballs d'arqueologia subaqüàtica. Va formar part de l'equip que va rescatar ceràmica xinesa del galió espanyol San Diego, enfonsat enfront de les costes de les Filipines.
Entre les seves troballes paleontològiques es troben fòssils de cetacis en el Desert costaner del Perú i restes d'insectes conservats en ambre de 24 Ma. d'edat en la República Dominicana. En l'estiu de 1990 va descobrir un esquelet fòssil de Tirannosaurus rex a Dakota del Sud que va ser excavat en disset dies per un equip de sis persones. Aquest fòssil és el més gran i complet exemplar d'aquesta espècie que s'ha trobat. Es troba exposat en el Museu Field d'Història Natural i rep el nom de Sue en homenatge a la seva descobridora.

## Obra

* Hunt for the Past: My Life as an Explorer (2001, autobiografia).

## Referències

* 1 2 3 4 Enchanted Learning. «Sue Hendrickson» (en anglès). [Consulta: 11 agost].
* ↑ Oprah.com. «Are You Listening to Your Life?» (en anglès), 03-04-2001. [Consulta: 11 agost].
* ↑ IEASM. «Sue Hendrickson» (en anglès). [Consulta: 11 agost].
* 1 2 Cavan, Scott «Interview with Sue Hendrickson» (en anglès). Knowledge Magazine, 6 de setembre de 2011. ISSN: 1369-1368 [Consulta: 11 agost 2012].
* ↑ The Field Museum. «Excavators» (en anglès). [Consulta: 11 agost].
# Phrynobatrachus natalensis

Phrynobatrachus natalensis és una espècie de granota que viu a Angola, Benín, Botswana, Burundi, Camerun, República Centreafricana, República del Congo, República Democràtica del Congo, Costa d'Ivori, Eritrea, Etiòpia, Gàmbia, Ghana, Guinea, Guinea Bissau, Kenya, Libèria, Malawi, Mali, Moçambic, Namíbia, Nigèria, Ruanda, Senegal, Sierra Leone, Sud-àfrica, el Sudan, Eswatini, Tanzània, Togo, Uganda, Zàmbia, Zimbàbue i, possiblement també, a Burkina Faso, el Txad, Lesotho i Mauritània.

## Referències

* Rödel, M.-O., Msuya, C., Pickersgill, M., Minter, L., Largen, M. & Lötters, S. 2004. Phrynobatrachus natalensis. Llista Vermella d'Espècies Amenaçades de la UICN 2006. Consulta: 18 de gener de 2008.
# World Trade Center (desambiguació)

«World Trade Center» té aquests significats:
# Porsche F1

Porsche F1 és la secció dedicada a la Fórmula 1 del fabricant alemany de cotxes Porsche.

## A la F1

Porsche va debutar a mitjan vuitena temporada de la història de la Fórmula 1 disputant el 4 d'agost de la temporada 1957, el GP d'Alemanya.
La seva millor època però vindria als anys 80 amb la col·laboració amb McLaren fabricant els motors TAG-Porsche que van tenir un important historial de victòries:
* 25 victòries en GP
* 3 campionats del món de pilots (temporada 1984, 1985 i 1986)
* 2 campionats del món de constructors (temporada 1984, 1985)